REPUBLIKA SRBIJA

NARODNA SKUPŠTINA

Odbor za prava deteta

07 Broj: 06-2/319-14

7. decembar 2014. godine

B e o g r a d

**Z A P I S N I K**

**ČETVRTE SEDNICE ODBORA ZA PRAVA DETETA, ODRŽANE 20. OKTOBRA 2014. GODINE**

Sednica je počela u 9,00 časova.

Sednica Odbora je u skladu sa članom 44. stav 4. Poslovnika Narodne skupštine održana zajedno sa Odborom za ljudska i manjinska prava i ravnopravnost polova i Odborom za pravosuđe, državnu upravu i lokalnu samoupravu.

Sednici tri odbora predsedavao je Meho Omerović, predsednik Odbora za ljudska i manjinska prava i ravnopravnost polova.

Sednici su prisustvovali: zamenik predsednika Odbora Nada Lazić; Veroljub Arsić, Godana Čomić i prof. dr Vladimir Marinković, potpredsednici Narodne skupštine; Milanka Jevtović Vukojičić, dr Vesna Rakonjac, Mirko Čikiriz, Elvira Kovač, Dubravka Filipovski, članovi Odbora i zamenik člana Biljana Hasanović Korać.

Sednici nisu prisustvovali: predsednik Narodne skupštine i predsednik Odbora Maja Gojković; mr Igor Bečić, Konstantin Arsenović i akademik Ninoslav Stojadinović, potpredsednici Narodne skupštine; Mirjana Dragaš, Nevena Stojanović, Snežana Malović, Milena Ćorilić i Branka Bošnjak, članovi Odbora.

Sednici su prisustvovali Miloš Janković i Gordana Stevanović, zamenici zaštitnika građana, Ljerka Ećimović, viši savetnik, Jelena Samardžić i Jelena Jelić, mlađi savetnici u službi Zaštitnika građana.

Na predlog predsednika Odbora utvrđen je, jednoglasno, sledeći

D n e v n i r e d :

1. Razmatranje Izveštaja o radu Nacionalnog mehanizma za prevenciju torture za 2013. godinu (broj 02-3075/14, od 29. septembra 2014. godine);
2. Predlog odluke o organizovanju javnog slušanja;
3. Razno.

**Prva tačka dnevnog reda: Razmatranje** **Izveštaja o radu Nacionalnog mehanizma za prevenciju torture za 2013. godinu, koji je podneo Zaštitnik građana**

Miloš Janković, zamenik Zaštitnika građana je izrazio zadovoljstvo što ima priliku da predstavi Izveštaj Nacionalnog mehanizma za prevenciju torture, koji je sačinio Zaštitnik građana. Podsetio je članove tri odbora da je na osnovu Zakona o ratifikaciji Opcionog protokola uz Konvenciju o sprečavanju torture i drugih surovih, neljudskih ili ponižavajućih kazni i postupaka Zaštitnik građana određen da obavlja poslove Nacionalnog mehanizma za prevenciju torture. Rekao je da su u ovom Izveštaju utvrđene određene nepravilnosti kada je u pitanju položaj lica koja su lišena slobode. Izneo je zaključak da u Srbiji ne postoji sistemska tortura, ali da ima pojedinih elemenata nečovečnog i ponižavajućeg postupanja. Rekao je da su organi Republike Srbije pokazali saradnju sa Nacionalnim mehanizmom za prevenciju torture u meri koja mu omogućuje mandat. Zato je izrazio nadu da će i preporuke koje su upućene, dovesti do toga da se tortura u državi Srbiji svede na najmanju moguću meru.

Zamenica predsednika Odbora, Nada Lazić stavila je na glasanje Predlog zaključaka Odbora za prava deteta povodom razmatranja Izveštaja o radu Nacionalnog mehanizma za prevenciju torture za 2013. godinu – u segmentu koji se odnosi na prava deteta, s predlogom da se na osnovu člana 167. Poslovnika donese po hitnom postupku, kao i predlog da za predstavnika predlagača bude određena predsednik Odbora, Maja Gojković.

Članovi Odbora su **jednoglasno** utvrdili sledeći Predlog zaključka:

„1. Narodna skupština ocenjuje da je Zaštitnik građana svojim izveštajem o radu Nacionalnog mehanizma za prevenciju torture za 2013. godinu celovito predstavio aktivnosti Zaštitnika građana u obavljanju poslova Nacionalnog mehanizma za prevenciju torture u delokrugu koji se odnosi na prava deteta.

2. Polazeći od ocene Zaštitnika građana da je veliki broj dece i dalje smešten u rezidencijalnim ustanovama socijalne zaštite iz razloga što ne postoje uslovi za njihovo zbrinjavanje u zajednici; da su ta deca izopštena iz redovnog socijalnog okruženja na neprimereno dug rok, na koji način ne stiču, odnosno vremenom gube socijalne i druge veštine neophodne za život van institucija; da materijalni i drugi životni uslovi u tim ustanovama nisu u skladu sa važećim standardima i da je izražen nedostatak osoblja; da je broj dece koja se nalaze u tim ustanovama znatno iznad propisanog maksimuma i da su u velikom broju slučajeva, suprotno propisima, smešteni zajedno sa odraslim korisnicima; kao i da postojeći nedostaci institucionalnog sistema zbrinjavanja dece sadrže elemente nečovečnog ili ponižavajućeg postupanja, Narodna skupština obavezuje nadležne državne organe da inteviziraju aktivnosti na deinstitucionalizaciji, odnosno smanjivanju kapaciteta postojećih rezidencijalnih ustanova socijalne zaštite, te njihovom postepenom gašenju, uz potpuno zbrinjavanje dece u zajednici i pružanje sveobuhvatne podrške.

3. Polazeći od ocene Zaštitnika građana da je u rezidencijalnim ustanovama socijalne zaštite određen broj dece sa mentalnim i/ili intelektualnim smetnjama smešten u izolaciji, a imajući u vidu stav Komiteta UN protiv torture da izolacija osoba sa teškim ili akutnim mentalnim smetnjama nije dozvoljena, kao i stav Specijalnog izvestioca UN za torturu da osamljivanje tih lica, u bilo kom trajanju, predstavlja surovo, nečovečno ili ponižavajuće postupanje, Narodna skupština obavezuje nadležne državne organe na preduzimanje svih raspoloživih mera da rezidencijalne ustanove socijalne zaštite prestanu sa praksom držanja u izolaciji dece sa mentalnim i/ili intelektualnim smetnjama.

4. Narodna skupština podržava preporuke Zaštitnika građana koje je u obavljanju poslova Nacionalnog mehanizma za prevenciju torture, uputio nadležnim državnim organima u cilju poboljšanja položaja osuđenih koji su smešteni u Kazneno-popravnom zavodu za maloletnike Valjevo, kao i korisnika smeštenih u Domu za decu i omladinu ometenu u razvoju „Veternik“.

5. Ovaj zaključak objaviće se u „Službenom glasniku Republike Srbije“.

Obrazloženje

Pravni osnov za donošenje zaključka sadržan je u članu 8. Zakona o Narodnoj skupštini („Službeni glasnik“, broj 9/10) i članu 238. stav 5. Poslovnika Narodne skupštine („Službeni glasnik RS“, broj 20/12- Prečišćeni tekst).

Zaštitnik građana je podneo Izveštaj o radu Nacionalnog mehanizma za prevenciju torture za 2013. godinu u skladu sa članom 2a stav 1. Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka („Službeni list SCG - Međunarodni ugovoriˮ br. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Zakon o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka (02/12/2005)) i [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i „Službeni glasnik RS - Međunarodni ugovoriˮ, broj [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) kojim se utvrđuje da Zaštitnik građana obavlja poslove Nacionalnog mehanizma za prevenciju torture. Članom 22. Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, utvrđeno je da su nadležne vlasti države članice dužne da razmotre preporuke Nacionalnog mehanizma za prevenciju torture i stupe u dijalog s njim u vezi s mogućim merama implementacije.

Članom 238. stav 4. Poslovnika Narodne skupštine (Prečišćeni tekst) predviđeno je da Narodna skupština razmatra izveštaj nezavisnog državnog organa i izveštaj nadležnog odbora, s predlogom zaključka, odnosno preporuke.

Odbor za prava deteta je razmotrio Izveštaj o radu Nacionalnog mehanizma za prevenciju torture za 2013. godinu Zaštitnika građana na sednici održanoj 20. oktobra 2014. godine i, u skladu sa članom 238. stav 2. Poslovnika Narodne skupštine, podneo Narodnoj skupštini izveštaj, sa Predlogom zaključka, koji je utvrdio na toj sednici.

Na osnovu člana 8. stav 3. Zakona o Narodnoj skupštini, zaključci Narodne skupštine objavljuju se u „Službenom glasniku RS“.

Odbor predlaže da se Predlog zaključka, u skladu sa članom 167. i 193. Poslovnika Narodne skupštine, razmatra po hitnom postupku, imajući u vidu da je članom 239. Poslovnika Narodne skupštine utvrđeno da Narodna skupština razmatra izveštaje nezavisnih državnih organa i predlog zaključka, odnosno preporuke nadležnog odbora na prvoj narednoj sednici.

Izveštaj

Odbor za prava deteta je, u skladu sa članom 238. stav 1. Poslovnika Narodne skupštine, razmotrio Izveštaj o radu Nacionalnog mehanizma za prevenciju torture za 2013 godinu i utvrdio Predlog zaključka koji dostavlja Narodnoj skupštini na razmatranje i usvajanje.

Zaštitnik građana je podneo Izveštaj o radu Nacionalnog mehanizma za prevenciju torture za 2013. godinu u skladu sa članom 2a stav 1. Zakona o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka („Službeni list SCG - Međunarodni ugovoriˮ br. [16/05](http://we2.cekos.com/ce/faces/index.jsp%3F%26file%3Df40857%26action%3Dpropis%26path%3D04085701.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-" \o "Zakon o ratifikaciji Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka (02/12/2005)) i [2/06](http://we2.cekos.com/ce/faces/index.jsp%3F%26file%3Df44224%26action%3Dpropis%26path%3D04422401.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-) i „Službeni glasnik RS - Međunarodni ugovoriˮ, broj [7/11](http://we2.cekos.com/ce/faces/index.jsp%3F%26file%3Df83390%26action%3Dpropis%26path%3D08339001.html%26domen%3D0%26mark%3Dfalse%26query%3Dzakon+o+ratifikaciji+opcionog+protokola+uz+konvenciju%26tipPretrage%3D2%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)) kojim se utvrđuje da Zaštitnik građana obavlja poslove Nacionalnog mehanizma za prevenciju torture. Članom 22. Opcionog protokola uz Konvenciju protiv torture i drugih surovih, neljudskih ili ponižavajućih kazni i postupaka, određeno je da su nadležne vlasti države članice dužne da razmotre preporuke Nacionalnog mehanizma za prevenciju torture i stupe u dijalog s njim u vezi s mogućim merama implementacije.

Odbor predlaže da se Predlog zaključka, u skladu sa čl. 167. i 193. Poslovnika Narodne skupštine, razmatra po hitnom postupku.

Za izvestioca Odbora i predstavnika predlagača na sednici Narodne skupštine određena je Maja Gojković, predsednik Odbora.“

Pre prelaska na drugu tačku dnevnog reda, predsedavajući Nada Lazić, zamenik predsednika Odbora stavila je na glasanje zapisnik sa Treće sednice Odbora za prava deteta.

Članovi Odbora su jednoglasno usvojili zapisnik sa Treće sedice Odbora, održane 5. septembra 2014. godine.

**Druga tačka dnevnog reda: Predlog odluke o organizovanju javnog slušanja**

Nada Lazić, zamenik predsednika Odbora je istakla da se svake godine tradicionalno u Narodnoj skupštini Republike Srbije obeležava Svetski dan deteta 20. novembra**,** a da ove godine na ovaj dan, takođe obeležavamo i 25 godina od usvajanja Konvencije UN o pravima deteta.

Rekla je da je Predsednica Narodne skupštine i predsednica Odbora za prava deteta, gospođa Maja Gojković, predložila da ovaj dan obeležimo održavanjem Javnog slušanja na temu **–** „25 godina od usvajanja Konvencije Ujedinjenih Nacija o pravima deteta – rešavanje problema dece čiji se život i rad odvija na ulici“, koje bi se održalo 20. novembra u 12,00 časova u Maloj sali Doma Narodne skupštine.

Na Javno slušanje pozvali bismo ministre u Vladi Republike Srbije i to:godpodina Nikolu Selakovića, ministra pravde;gospodina Nebojšu Stefanovića, ministra unutrašnjih poslova;Gospodina Aleksandra Vulina, ministra za rad, zapošljavanje, boračka i socijalna pitanja;Ambasadora UNICEF-a, gospodina Majkl Sent – Lota;predstavnike organizacije Save the children;Centar za integraciju mladih – Svratište,kao i druge relevantne subjekte i naše partnere koji se bave ovim važnim pitanjem.

Nakon što je istakla da je delegacija eksperata Evropske komisije imala sastanak sa delegacijom Odbora za prava deteta 10. februara ove godine, na kome je kao prioritet ovog skupštinskog tela stavljen akcenat na rešavanje problema dece prosjaka, otvorila je raspravu o ovoj tački dnevnog reda.

Kako se niko od prisutnih nije javio za reč, zamenik predsednika Odbora je saglasno članu 84. stav 1. Poslovnika Narodne skupštine, stavila na glasanje predlog predsednika Odbora Maje Gojković da Odbor za prava deteta donese Odluku o organizovanju Prvog javnog slušanja.

Članovi Odbora za prava deteta su **jednoglasno** doneli:

**O d l u k u** o organizovanju Prvog javnog slušanja,

-na temu „25 godina od usvajanja Konvencije Ujedinjenih Nacija o pravima deteta – rešavanje problema dece čiji se život i rad odvija na ulici “;

-Javno slušanje će biti održano u Maloj sali Doma Narodne skupštine, 20. novembra 2014. godine, sa početkom u 12,00 časova;

- Takođe je odlučeno da na javno slušanje budu pozvani: Nikola Selaković, ministar pravde;Nebojša Stefanović, ministar unutrašnjih poslova;Aleksandar Vulin, ministar za rad, zapošljavanje, boračka i socijalna pitanja;direktor UNICEF-a, gospodina Mišel Sent – Lot;predstavnik organizacije Save the children;Centar za integraciju mladih – Svratište,kao i drugi relevantni subjekti i naši partneri koji se bave ovim važnim pitanjem.

**Treća tačka dnevnog reda: Razno**

Predsedavajuća, Nada Lazić podsetila je članove odbora da su u materijalu za ovu sednicu dobili i dopis Prvog potpredsednika Vlade i ministra spoljnih poslova Ivice Dačića upućen Odboru za prava deteta i predsedniku Odbora. U kome ministar obaveštava da broj nacionalnih članova delegacije, koji će učestvovati na regionalnoj konferenciji „Jačanje nacionalnih sistema za zaštitu dece od zlostavljanja, zloupotrebe, nasilja i eksploatacije“, koja će se održati 12. i 13. novembra 2014. godine u Minsku, ne prelazi četiri člana, iz razloga tehničke prirode. S obzirom da je preporuka UNICEF-a da u delegaciju, pored predstavnika Parlamenta, budu uključeni i predstavnici Vlade, nacionalnih nezavisnih tela i civilnog društva, zamolili su da Odbor odredi jednog, umesto već delegirana dva predstavnika na ovoj konferenciji.

S obzirom da je Odbor na Trećoj sednici doneo odluku da ga u Delegaciji RS predstavljamo koleginica Dubravka Filipovski i ja, zbog ove novonastale situacije - predlažem da Odbor izmeni odluku i odredi jednog predstavnika ispred ovog odbora.

Iznet je predlog da Nada Lazić, u okviru nacionalne Delegacije, predstavlja Odbor za prava deteta na Konferenciji u Minsku.

Predsedavajući je stavila na glasanje predlog da Nada Lazić predstavlja Odbor za prava deteta na Regionalnoj konferenciji „Jačanje nacionalnih sistema za zaštitu dece od zlostavljanja, zloupotrebe, nasilja i eksploatacije“, koja će biti održana u Minsku-Belorusija, u periodu od 12-13. novembra 2014. godine.

Članovi Odbora su **jednoglasno** doneli

**O d l u k u:**

-da će Odbor za prava deteta na Regionalnoj konferenciji „Jačanje nacionalnih sistema za zaštitu dece od zlostavljanja, zloupotrebe, nasilja i eksploatacije“, koja će biti održana u Minsku-Belorusija, u periodu od 12-13. novembra 2014. godine, predstavljati Nada Lazić, zamenik predsednika Odbora za prava deteta.

**Predsedavajuća** je podsetila članove Odbora, da je Narodna skupština, na Četvrtoj posebnoj sednici održanoj 5. juna 2014. godine, razmotrila Redovan godišnji izveštaj Zaštitnika građana za 2013. godinu, sa predlozima zaključaka nadležnih odbora i odlučivala o njima, a da Izveštaj sa Predlogom zaključka Odbora za prava deteta nije razmatran iz tehničkih razloga, i predložila da Odbor povuče iz skupštinske procedure ovaj izveštaj, sa Predlogom zaključka, i otvorila pretres.

S obzirom da se niko od članova Odbora nije javio za reč, zaključila je raspravu i stavila na glasanje predlog da se iz skupštinske procedure povuče Izveštaj sa Predlogom zaključka povodom razmatranja Redovnog godišnjeg izveštaja Zaštitnika građana za 2013. godinu, koji je podneo ovaj odbor.

Nakon što je zaključila glasanje, konstatovala je da je Odbor **većinom glasova** (devet za, jedan uzdržan) **odlučio** da iz skupštinske procedure povuče Izveštaj sa Predlogom zaključka povodom razmatranja Redovnog godišnjeg izveštaja Zaštitnika građana za 2013. godinu.

Predsedavajuća je podsetila članove Odbora ukoliko imaju neki predlog za Plan rada Odbora za prava deteta za 2015.godinu, predloge dostavite sekretaru Odbora za prava deteta.

**Gordana Čomić, potpredsednik Narodne skupštine,** podsetila je da je Odbor za prava deteta u prošlom sazivu, kao redovnu aktivnost imao praćenje sprovođenja Zakona o osnovama sistema obrazovanja i vaspitanja u segmentu inkluzivnog obrazovanja i istakla važnost rada odbora u ovom segmentu. Smatra da predsednik i zamenik predsednika Odbora treba da procene značaj ove aktivnosti Odbora i istakla spremnost da učestvuje u tom radu.

**Dubravka Filipovski**, istakla postojanje dobre prakse u prethodnom sazivu, kada je Odbor imao obrazovane radne grupe koje su pratile sprovođenje pojedinih zakona koji se tiču prava deteta i izrazila uverenje da bi bilo korisno takvu praksu nastaviti i u ovom sazivu. Zamolila je službu Odbora da za sledeću sednicu pripremi koje su to sve radne grupe postojale.

**Predsedavajuća Nada Lazić**, zahvalila se na sugestijama i predlozima i saglasila sa prethodnim govornicima o potrebi da se Odbor i u buduće bavi ovom temom. Upoznala je članove Odbora, da je u Odbor pristiglo nekoliko predstavki koje su ukazivale na probleme inkluzije u obrazovanje, a koje su razmatrane na sednici Radne grupe za inicijative, peticije, predstavke i predloge i izrazila nadu da će Odbor na sledećoj sednici razmotriti ove predloge.

Sednica je zaključena u 9,30 časova.

SEKRETAR ODBORA ZAMENIK PREDSEDNIKA

ODBORA

Goran Stamenković Nada Lazić